Francisco López de Goicoechea Inchaurrandieta

**Francisco López de Goicoechea Inchaurrandieta**, nado en Totana (Murcia) o 24 de setembro de 1894 e finado en Madrid o 28 de xuño de 1973, foi un político español.

## Traxectoria 
Cursou a carreira de Dereito na Universidade Central de Madrid, dende 1911 até 1916. Antes da proclamación da República, ocupou os cargos de Académico Numerario da Real Academia de Xurisprudencia e Lexislación e o de Deputado Noveno do Ilustre Colexio de Avogados de Madrid. Xa na época Republicana, foi elixido Deputado a Cortes por Murcia nas Constituíntes de 1931, polo Partido Republicano Radical Socialista e na lexislatura que deu comezo o ano 1936, pola Unión Republicana. Así mesmo, ocupou a Dirección Xeral de Minas e Combustible en 1933.

### Golpe de estado e posguerra 
Ao producirse o golpe de estado fascista do 18 de xullo de 1936, D. Francisco permaneceu leal á República e inacautouse xunto con outros colegas republicanos do Colexio de Avogados de Madrid, institución da que foi nomeado Decano, mediante decreto publicado na Gaceta de Madrid, o 30 de xuño de 1936, asinado polo presidente Manuel Azaña.

Así mesmo, durante a guerra civil, ocupou os cargos de Maxistrado do Tribunal Supremo e Presidente da Audiencia de Murcia. O 29 de xaneiro de 1939, exiliouse en Francia, pasando posteriormente a México e Cuba, países nos que exerceu a avogacía.

En México tivo o honor de ser socio fundador do Ateneo Español, unha das asociacións culturais máis importantes do país. D. Francisco foi autor dunha vintena de tratados de Dereito, entre os que figura *As Sociedades Mercantís no Dereito Cubano* (Jesús Montero Editor, A Habana, 1953), obra á que no ano 1958 foille concedido o Diploma de Honor e a Medalla do Instituto de Dereito Comparado da República Arxentina. López de Goicoechea, regresou a España en 1964 para seguir loitando contra a ditadura franquista e faleceu en Madrid o 28 de xuño de 1973, momento no que ocupaba o cargo de Deputado Contador da Xunta de Goberno, do Ilustre Colexio de Avogados de Madrid.

## Obras 
* *Los hijos ilegítimos ante la Sociedad y el Derecho*, en colaboración con D. Alfonso Cortezo y Collantes e D. Luis de la Peña y Costa (Memoria. Real Academia de Jurisprudencia y Legislación, Madrid, 1917)
* *La Legislación Civil y el Proletariado*, en colaboración con D. Alfonso Cortezo y Collantes e D. Luis de la Peña y Costa (Imprenta Sucesor de Enrique Teodoro. Real academia de Jurisprudencia y Legislación, Madrid 1918)
* *Derecho Civil, Común y Foral*, en colaboración cos prestixiosos profesores D. Joaquín Garrigues y Díaz Cañavate e D. José Castán Tobeñas (Editorial Reus, Madrid, 1921)
* *Legislación sobre Casa Baratas*. Publicación do Ministerio de Traballo (Madrid, 1923)
* *El Contrato de Arrendamiento en la Huerta de Murcia*. Derecho Consuetudinario Español (Editorial Reus, Madrid, 1925)
* *El Fuero de Aragón en relación con la herencia*. (Editorial Reus, Madrid, 1926)
* *Ley Electoral para Diputados a Cortes y Concejales, adaptado a ella el Decreto del Gobierno Provisional de la República, para la elección a Cortes Constituyentes*, en colaboración con D. Pedro Martínez Cayuela (Gráficas Reunidas, Madrid, 1931)
* *Comentarios a la Ley Electoral* (Editorial Góngora, Madrid, 1936)
* *Tratado práctico sobre el cheque* (Empresa Editora de Publicaciones, A Habana, 1952)
* *Los Bancos de Capitalización en Cuba* (Empresa Editora de Publicaciones, A Habana, 1952)
* *Las Sociedades Mercantiles en el Derecho Cubano* (Jesús Montero Editor, A Habana, 1953. A esta obra foille concedido Diploma de Honor e Medalla polo Instituto de Derecho Comparado da República Arxentina no ano 1958)
* *La Letra de Cambio, su mecánica y funcionamiento* (Ucar García, S.A., A Habana 1954 e Editorial Porrúa, México, 1962), ISBN 968-432-540-1
* *La Venta a Plazos* (Editorial Selecta, A Habana, 1954)
* *El Desahucio. Jurisprudencia del Tribunal Supremo de Cuba* (Empresa Editora de Publicaciones, A Habana, 1954)
* *Legislación de Transportes*, en colaboración con el Dr. Segismundo Parés Valdés (A Habana, 1954)
* *Las Servidumbres en el Derecho* (Jesús Montero Editor, A Habana, 1956
* *Código Penal Comentado del Estado de Guanajuato* (México, 1962).